《王荆公祠》
清代·吴嵩梁

治术平生薄汉唐，致君尧舜岂文章。早知红鹤非吾侣，善用青苗即社仓。

忧国心惟天可鉴，名山身与世相忘。挟书我爱俞清老，驴背从游几夕阳。

作者简介：（1766—1834）江西东乡人，字子山，号兰雪。嘉庆五年举人，由内阁中书官贵州黔西州知州。工诗，为王昶、翁方纲、法式善所推重。有《香苏山馆诗钞》。